CELEX: 62018CA0275
Language: sl
Date: 2019-03-28 00:00:00
Title: Zadeva C-275/18: Sodba Sodišča (tretji senat) z dne 28. marca 2019 (predlog za sprejetje predhodne odločbe Nejvyšší správni soud – Češka republika) – Milan Vinš/Odvolací finanční ředitelství (Predhodno odločanje — Skupni sistem davka na dodano vrednost — Direktiva 2006/112/ES — Člen 131 in člen 146(1)(a) — Oprostitev dobave blaga, ki se odpošlje ali odpelje v namembni kraj zunaj Evropske unije — Pogoji za uveljavljanje oprostitve, določeni v nacionalnem pravu — Vnos blaga v določen carinski postopek — Dokaz o vnosu v izvozni postopek)

3.6.2019   
            
            
               SL
            
            
               Uradni list Evropske unije
            
            
               C 187/29
            
         
      Sodba Sodišča (tretji senat) z dne 28. marca 2019 (predlog za sprejetje predhodne odločbe Nejvyšší správni soud – Češka republika) – Milan Vinš/Odvolací finanční ředitelství
      (Zadeva C-275/18) (1)
      
      (Predhodno odločanje - Skupni sistem davka na dodano vrednost - Direktiva 2006/112/ES - Člen 131 in člen 146(1)(a) - Oprostitev dobave blaga, ki se odpošlje ali odpelje v namembni kraj zunaj Evropske unije - Pogoji za uveljavljanje oprostitve, določeni v nacionalnem pravu - Vnos blaga v določen carinski postopek - Dokaz o vnosu v izvozni postopek)
      (2019/C 187/33)
      Jezik postopka: češčina
      
         Predložitveno sodišče
      
      Nejvyšší správni soud
      
         Stranki v postopku v glavni stvari
      
      
         Tožeča stranka: Milan Vinš
      
         Tožena stranka: Odvolací finanční ředitelství
      
         Izrek
      
      Člen 146(1)(a) Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi s členom 131 te direktive je treba razlagati tako, da nasprotuje temu, da v položaju, v katerem je ugotovljeno, da so vsebinske zahteve za dodelitev oprostitve, med drugim zahteva, ki se nanaša na dejanski izstop zadevnega blaga iz ozemlja Unije, izpolnjene, določba nacionalne zakonodaje oprostitev davka na dodano vrednost, ki je določena za blago, ki je namenjeno za izvoz izven Evropske unije, pogojuje s tem, da je bilo to blago dano v izvozni carinski postopek.
      
         (1)  UL C 221, 25.6.2018.